Document ID: 32008R0446

KOMMISSIONENS FORORDNING (EF) Nr. 446/2008
af 22. maj 2008
om tilpasning af visse kvoter for atlantisk tun i 2008 i medfør af artikel 21, stk. 4, i Rådets forordning (EØF) nr. 2847/93 om indførelse af en kontrolordning under den fælles fiskeripolitik
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 4, og
ud fra følgende betragtninger:
(1)
Rådets forordning (EF) nr. 41/2007 (2) fastsatte mængden af atlantisk tun, som i 2007 kunne fiskes i Atlanterhavet øst for 45° V og i Middelhavet fra EF-fartøjer.
(2)
Frankrig og Italien overfiskede deres kvoter for atlantisk tun i 2007.
(3)
Baseret på udnyttelsen af Fællesskabets andel blev fiskeri efter atlantisk tun fra fartøjer, der fører Cyperns, Grækenlands, Spaniens, Maltas eller Portugals flag, eller som er registreret i disse lande, forbudt ved Kommissionens forordning (EF) nr. 1073/2007 (3).
(4)
Forordning (EF) nr. 1073/2007 trådte i kraft, inden Cypern, Grækenland, Spanien, Malta og Portugal havde opbrugt deres kvoter. De pågældende medlemsstaters ubrugte kvoter for 2007 androg 438,6 t.
(5)
Rådets forordning (EF) nr. 40/2008 (4) fastsætter mængden af atlantisk tun, som kan fiskes i 2008 i de pågældende områder.
(6)
Der bør foretages fradrag fra Frankrigs og Italiens kvoter for atlantisk tun for 2008, og de fratrukne mængder bør i passende omfang tildeles de medlemsstater, hvis fiskeri er blevet stoppet, inden deres kvote var opbrugt.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
Kvoterne af atlantisk tun (Thunnus thynnus) tildelt Frankrig og Italien for 2008 nedsættes, og de fratrukne mængder tildeles Grækenland, Spanien, Cypern, Malta og Portugal for 2008 som anført i bilaget.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. maj 2008.

Labels: 6